*Projekts*

**Paskaidrojuma raksts**

**Jelgavas novada pašvaldības 2024.gada .\_\_\_\_\_ saistošajiem noteikumiem Nr.\_ “Par braukšanas maksas atvieglojumiem un transporta izdevumu segšanas kārtību izglītojamajiem Jelgavas novadā”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 2023. gada 01. janvārī spēkā stājies jauns Pašvaldību likums, kura Pārejas noteikumu 6.punkts nosaka: “Dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "Par pašvaldībām" normu pamata izdotie saistošie noteikumi, ciktāl tie nav pretrunā ar šo likumu.” Jelgavas novada dome 2022.gada 20.jūnijā ir izdevusi saistošos noteikumus Nr. 23 “Par braukšanas maksas atvieglojumiem un transporta izdevumu segšanas kārtību izglītojamajiem Jelgavas novadā”. Saistošie noteikumi ir izdoti saskaņā ar, t.sk., likuma “Par pašvaldībām” 43.panta trešo daļu, Ministru kabineta 2021. gada 22. jūnija noteikumu Nr.414 “Braukšanas maksas atvieglojumu noteikumi” 17. punktu.  Sagatavoti saistošie noteikumi „Par braukšanas maksas atvieglojumiem un transporta izdevumu segšanas kārtību izglītojamajiem Jelgavas novadā” (turpmāk – Noteikumi) izdoti saskaņā ar Pašvaldību likuma 44.panta otro daļu, Sabiedriskā transporta pakalpojumu likuma 14.panta trešo daļu, Ministru kabineta 2021. gada 22. jūnija noteikumu Nr.414 “Braukšanas maksas atvieglojumu noteikumi” 17. punktu.  Noteikumi nosaka kārtību, kādā Jelgavas novada pašvaldības (turpmāk-Pašvaldība) administratīvajā teritorijā dzīvesvietu deklarējušais vispārējās izglītības, profesionālās ievirzes izglītības, profesionālās pamatizglītības vai profesionālās vidējās izglītības izglītojamais mācību gada laikā ir tiesīgs izmantot braukšanas maksas atvieglojumus sabiedriskajā transportā, un kārtību, kādā Pašvaldība izglītojamajiem un to likumiskajiem pārstāvjiem kompensē transporta izdevumus. |
| 1. Fiskālā ietekme uz pašvaldības budžetu | Noteikumu izpildei plānoti naudas līdzekļi Pašvaldības 2024. gada budžetā.  Tiek prognozēts, ka noteikumu īstenošanai par periodu no 2024. gada septembra līdz decembrim nepieciešami budžeta līdzekļi par kopējo summu 75751,00 euro. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Labvēlīga sociālā ietekme, jo atvieglojumu izmantošana pozitīvi ietekmē izglītojamo ģimenes budžeta racionālu izmantošanu, mācību gada laikā nodrošina stabilu sabiedriskajā transportā pārvadāto pasažieru skaitu, veicina sabiedriskā transporta efektīvu un racionālu izmantošanu.  Nav ietekme uz vidi, iedzīvotāju veselību, uzņēmējdarbības vidi, konkurenci. |
| 1. Ietekme uz administratīvajām procedūrām un to izmaksām | Nav ietekme. |
| 1. Ietekme uz pašvaldības funkcijām un cilvēkresursiem | Noteikumu izpilde neietekmēs Pašvaldībai pieejamos cilvēkresursus un tiks īstenots esošo funkciju un resursu ietvaros. |
| 1. Informācija par izpildes nodrošināšanu | Noteikumu izpildes nodrošināšanai nav plānots veidot jaunas pašvaldības institūcijas.  Noteikumi ir saistoši Jelgavas novada administratīvajā teritorijā dzīvesvietu deklarējušais vispārējās izglītības, profesionālās ievirzes izglītības, profesionālās pamatizglītības vai profesionālās vidējās izglītības izglītojamiem.  Noteikumu izpildes nodrošināšanai nav plānots veidot jaunas pašvaldības institūcijas, darbavietas vai paplašināt esošo institūciju kompetenci. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Noteikumi sniedz finansiālu atbalstu noteiktiem Jelgavas novada administratīvajā teritorijā deklarētajiem iedzīvotājiem, transporta izdevumu segšanai nokļūšanai no dzīvesvietas līdz izglītības iestādei. |
| 1. Izstrādes gaitā veiktās konsultācijas ar privātpersonām un institūcijām | Noteikumu projekts “Par braukšanas maksas atvieglojumiem un transporta izdevumu segšanas kārtību izglītojamajiem Jelgavas novadā” publicēts pašvaldības oficiālajā tīmekļa vietnē sabiedrības viedokļa noskaidrošanai. Viedokļa izteikšanas termiņš noteikts divas nedēļas no publikācijas dienas. Laiks viedokļu izteikšanai noteikts no 2024.gada \_\_\_\_\_\_\_ līdz 2024.gada \_\_\_\_\_\_. |

Domes priekšsēdētāja p.i. I.Vītola